A derivación mas posible d'a palabra trol puede estar trobau en a frase «trolling for newbies» (trolear novatos), popularizado en os inicios d'os anyos 90 en o grupo de Usenet, alt.folklore.urban (AFU). Comunament, puede entender-se como una chanza interna relativament suau entre os usuarios veteranos, presentando qüestions y temas que fuoron bien feitas que os usuarios nuevos lo pueden prener en serio. Por eixemplo, un veterano d'o grupo puede creyar una publicación en la ideya equivocada comuna que o vidrio fluye a traviés d'o tiempo. Os lectors con mas tiempo pueden reconoixer o nombre de quí publicó y conoixer sobre qué son charrando, pero os nuevos suscriptores a o grupo no podrían captarlo encara, y responderían asinas. Istos tipos de troles sirven como una practica ta identificar información privilechiada d'o grupo. Ista definición de troling, considerablement mas estreita que l'entendimiento moderno d'o termin, estió considerada una contribución positiva. Un d'os troles mas notorios de AFU, David Mikkelson, creyó o puesto web de folclore urbano Snopes.com.